b'\n_START_ARTICLE_\nAlex Band\n_START_PARAGRAPH_\nAlexander Max Band (s. 8. kes\xc3\xa4kuuta 1981) on Los Angelesista kotoisin oleva laulaja, joka on tunnettu The Calling-yhtyeen keulakuvana ja vokalistina. Alex on puolijuutalainen ja kasvatettu juutalaiseksi. Band nai n\xc3\xa4yttelij\xc3\xa4t\xc3\xa4r Jennifer Skyn hein\xc3\xa4kuussa 2004 ja erosi vuonna 2008._NEWLINE_Alexin johtama yhtye, The Calling, on julkaissut kaksi albumia: Camino Palmero (levyn hittej\xc3\xa4 mm. "Wherever You Will Go", "Adrienne" sek\xc3\xa4 "Could It Be Any Harder"), sek\xc3\xa4 Two (levyn hittej\xc3\xa4 mm. "Our Lives", "Things Will Go My Way" ja "Anything", jonka videolla n\xc3\xa4hd\xc3\xa4\xc3\xa4n my\xc3\xb6s Alex Bandin vaimo, Jennifer Sky)._NEWLINE_H\xc3\xa4nen is\xc3\xa4ns\xc3\xa4 on pienen budjetin kauhuelokuvien ohjaaja, Charles Band. Kun Alex oli pieni, h\xc3\xa4n liikkui yhdess\xc3\xa4 Demi Mooren kanssa, joka n\xc3\xa4ytteli Alexin is\xc3\xa4n aikaisemmissa elokuvissa. H\xc3\xa4nen perheens\xc3\xa4 omistaa linnan Giovessa, Italiassa._NEWLINE_Alexin \xc3\xa4\xc3\xa4nt\xc3\xa4 k\xc3\xa4ytettiin \'The Tonight Show With Jay Leno\'-nimisess\xc3\xa4 ohjelmassa sen j\xc3\xa4lkeen kun Leno soitti Bandille ja n\xc3\xa4m\xc3\xa4 puhuivat puhelimen v\xc3\xa4lityksell\xc3\xa4. Band my\xc3\xb6s oli Carlos Santanan singlell\xc3\xa4, "Why Don\'t You and I". Kappale on alun perin Chad Kroegerin kirjoittama ja laulama Santana\'s Shamanille. Kuitenkin, kun Arista p\xc3\xa4\xc3\xa4tti julkaista laulun singlen\xc3\xa4 kes\xc3\xa4ll\xc3\xa4 2003, Kroegerin levy-yhti\xc3\xb6, Roadrunner, perui luvan perustelemalla sen sill\xc3\xa4, ett\xc3\xa4 Kroegerin esiintyminen t\xc3\xa4ll\xc3\xa4 "korkeaprofiilisella singlell\xc3\xa4" veisi j\xc3\xa4nnityksen Nickelbackin seuraavan levyn julkaisulta. Kroeger suositteli The Callingin Alex Bandia, toista Arista artistia, tilalle singlen uudelleennauhoituksiin._NEWLINE_Band on viime aikoina ilmoittanut h\xc3\xa4nen aikeistaan l\xc3\xa4hte\xc3\xa4 soolouralle laittamalla The Callingin tauolle joksikin aikaa. H\xc3\xa4n on kirjoittanut lauluja h\xc3\xa4nen debyyttisooloalbumilleen, ja suunnittelee kiertuetta vuodelle 2006 tukeakseen albumiaan. H\xc3\xa4nen kiertueensa tulee sis\xc3\xa4lt\xc3\xa4m\xc3\xa4\xc3\xa4n uutta materiaalia, mutta Alex on my\xc3\xb6s vahvistanut, ett\xc3\xa4 The Callingin materiaalia tullaan viel\xc3\xa4 kuulemaan.'